Slökkvilið Borgarbyggðar ásamt þyrlu Landhelgisgæslunnar og bændum í Lundarreykjadal og nágrenni hafa náð að slökkva eld í landi bæjarins Grafar í dalnum . Úrslitum réð að þyrla Landhelgisgæslunnar kom á vettvang með slökkvifötuna góðu að sögn Bjarna Þorsteinssonar slökkviliðsstjóra SB þar sem eldurinn var tekinn að breiðast út í hlíðinni fyrir ofan Gröf . Landeigandi sem hafði fengið leyfi til að brenna sinu á staðnum hafði kveikt í henni eftir hádegið í dag en missti bálið úr böndunum um miðjan daginn . Slökkviliðið var kallað út í kjölfarið og fékk til liðs við sig bændur í nágrenninu . Þyrla LHG kom síðan í dalinn um sex leytið . Útlit var fyrir að eldurinn næði að breiðast út yfir fjallið sem skilur að Lundarreykjadal og Skorradal en betur fór en á horfðist um tíma . Ástæða er að til að vara fólk við eldhættu í náttúrunni nú um stundir en þurrkatíð hefur verið að undanförnu á Vesturlandi .